Blue text on a black background

Description automatically generated with medium confidence*2024 m. birželio 28 d.*

*Pranešimas žiniasklaidai*

**Prasideda išskirtinis laikotarpis dviračių sporto gerbėjams: tarp „Tour de France“ lenktynių – olimpinės žaidynės**

**Šį šeštadienį, birželio 29 d., prasideda prestižinės daugiadienės vyrų dviračių lenktynės „Tour de France“. Tai – didžiausios dviračių varžybos pasaulyje, organizuojamos jau 111-ąjį kartą. Netrukus po to, rugpjūčio 12–18 dienomis dviračių sporto gerbėjų lauks „Tour de France Femmes“ moterų varžybos. Svarbiausias abiejų lenktynių akimirkas nuo starto iki finišo Lietuvoje transliuos „Eurosport“ kanalai.**

„Eurosport“ užtikrins geriausią lenktynių stebėjimo patirtį, nes kiekvienas lenktynių etapas bus rodomas tiesiogiai ir nepertraukiamai. Visą „Tour de France“ varžybų eigą bus galima sekti nuo pat starto Florencijoje iki istorinio finalo Nicoje liepos 21 dieną.

Kartu su vyrų lenktynių transliacijomis „Eurosport“ kanalai tiesiogiai transliuos visus „Tour de France Femmes“ moterų dviračių lenktynių etapus. Nuo rugpjūčio 12 d. Roterdame įvyksiančio lenktynių starto iki rugpjūčio 18 d. numatyto kultinio finišo „Alpe d'Huez“ viršukalnėje bus įveiktos naujos trasos ir papasakotos naujos istorijos.

Siekdamas plačiau papasakoti pasaulio geriausiųjų moterų dviratininkių istorijas, „Eurosport“ taip pat pristatys naują trijų dalių filmą „Second to None*“* („Neprilygstama“)*,* kurį režisavo Sonia Dauger. Dokumentiniai kadrai suteiks išskirtinę galimybę susipažinti su 2023 m. „Lidl-Trek“ komandos sportininkėmis ir jų pasiruošimu lenktynėms. Po nesėkmingo debiuto 2022 m., į „Tour de France Femmes“ lenktynės „Lidl-Trek“ komanda grįžta nugalėti. Juosta parodys jų kelionės į didžiausias pasaulio lenktynes pakilimus ir nuosmukius, dviračių sporto subtilybes ir žiaurumus.

Pirmojo epizodo, kuriame žiūrovai pamatys išskirtinius interviu su „Lidl-Trek“ lenktynininkėmis Lizzie Deignan, Elisa Longo Borghini, Elisa Balsamo, Amanda Spratt ir Lucinda Brand, taip pat ir „Eurosport“ laidų vedėja Orla Chennaoui, premjera įvyks liepos 6 d. per „Eurosport 1“ kanalą, o antrasis ir trečiasis epizodai bus rodomi atitinkamai liepos 13 ir 20 d.

„Esame prie vieno svarbiausių kada nors matytų dviračių sporto laikotarpių starto linijos – visos 2024 m. Paryžiaus olimpinės žaidynės vyks tarp vyrų ir moterų dviračių etapinių lenktynių“, – teigia Scott Young, „Warner Bros. Discovery“ vyr. viceprezidentas turiniui, gamybai ir verslo operacijoms.

Jis akcentuoja įsipareigojimą vienodą dėmesį skirti tiek vyrų, tiek moterų lenktynėms: „Esame dviračių sporto namai, todėl siekiame perteikti pelotono dviratininkų istorijas kuo platesnei europiečių auditorijai, o vyrų ir moterų lenktynėms skirti tokio paties lygio produkciją, tad „Tour de France“ ir „Tour de France Femmes“ lenktynių transliacijos bus neprilygstamos. Tikimės, kad gerbėjai bus patenkinti mūsų lenktynių reportažais ir gilinsis į dviračių sporto pasaulį žiūrėdami mūsų turinį, įskaitant naująjį filmą apie išskirtines dviratininkes.“

Siekdami sustiprinti tiesiogines lenktynių transliacijas, „Eurosport“ subūrė tarptautinių ekspertų komandą, kurią sudaro buvę „Grand Tour“ etapų nugalėtojai, nacionaliniai čempionai ir pelotono žvaigždės.

„Tour de France“ transliacijose pasirodys Alberto Contadoras ir Philippe'as Gilbertas, Jensas Voigtas, Adamas Blythe'as ir Mattas Stephensas (tiesioginiuose reportažuose iš motociklo pasirinktuose etapuose), Laura Meseguer, Mattas Stephensas, Hannah Walker, Anders Mielke ir Louis-Pierre Frileux (kaip tarptautinė reporterių ir vedėjų komanda).

„Tour de France Femmes“ transliacijose pasirodys Laura Winter, Dani Christmas ir Dani Rowe (iš studijos) bei Mattas Stephensas ir Iris Slappendel (tiesiogiai iš lenktynių vietos).

Šią ypatingai prancūzišką dviračių sporto vasarą „Tour de France“ varžybos vyksta prieš 2024 m. olimpines žaidynes Paryžiuje, o pirmieji olimpiniai asmeninio laiko važiavimai vyks praėjus vos šešioms dienoms po šių metų „La Grande Boucle“finalo. Rugpjūčio 12 d., praėjus vos aštuonioms dienoms po moterų plento dviračių lenktynių Paryžiuje, vyks visų laukiamos trečiosios „Tour de France Femmes“ lenktynės.

Netrukus po to, rugpjūčio 17 d. prasidės paskutinės šių metų „Grand Tour“ lenktynės – „La Vuelta a España“, kurios tęsis iki rugsėjo 8 d. ir užbaigs beprecedentį laikotarpį šiame sporte. „Eurosport“ kanalai yra vieninteliai, kuriose galima stebėti visus „Grand Tour“ ir olimpinių dviračių sporto varžybų etapus.

Vyrų „Tour de France“ lenktynėse slovėnas Tadėjus Pogačaras kovos su čempiono titulą ginančiu danu Jonu Vingegaardu. Abu dviratininkai sieks iškovoti pergales ir bandys pasipriešinti varžovams, tarp kurių yra „Grand Tour" lenktynių nugalėtojai Remco Evenepoelis ir Primožas Rogličius. Moterų varžybose čempionės titulą ginanti olandė Demi Vollering iš visų jėgų sieks nugalėtojos titulo, nes su ja stipriai varžysis lenkė Kasia Niewiadoma ir belgė Lotte Kopecky.

Lietuvoje „Eurosport“ televizijos kanalai transliuos visas svarbiausias lenktynių akimirkas. Dviračių sporto gerbėjai savo favoritus taip pat galės išvysti „Eurosport“ kanalais „Go3“ televizijoje, „Telia Play“ platformoje ir „MEGOGO“.

**Apie „Warner Bros. Discovery“:**

„Warner Bros. Discovery“ yra lyderiaujanti pasaulinė žiniasklaidos ir pramogų bendrovė, užsiimanti išsamiausios ir labiausiai diferencijuotos pasaulyje prekių ženklų turinio kolekcijos kūrimu bei platinimu per televiziją, filmus, interneto platformas ir žaidimus. Bendrovės prekių ženklai, kasdien įkvepiantys, informuojantys ir linksminantys auditoriją, yra pasiekiami daugiau nei 220 šalių ir 50 kalbų. Tarp jų – „Discovery Channel“, „Max“, „discovery+“, CNN, DC, „TNT Sports“, „Eurosport“, HBO, HGTV, „Food Network“, „OWN“, „Investigation Discovery“, TLC, „Magnolia Network“, TNT, TBS, „truTV“, „Travel Channel“, „MotorTrend“, „Animal Planet“, „Science Channel“, „Warner Bros. Motion Picture Group“, „Warner Bros. Television Group“, „Warner Bros. Pictures Animation“, „Warner Bros. Games“, „New Line Cinema“, „Cartoon Network“, „Adult Swim“, „Turner Classic Movies“ ir kiti. Norėdami gauti daugiau informacijos, apsilankykite [www.wbd.com](http://www.wbd.com).